Рэалізацыя курсавой палітыкі Нацыянальнага банка Рэспублікі Беларусь у рэжыме плаваючага курса дапускае правядзенне валютных інтэрвенцый з мэтай згладжвання рэзкіх ваганняў курса ў ходзе таргоў замежнымі валютамі ў ААТ «Беларуская валютна-фондавая біржа», а таксама набыццё замежнай валюты для папаўнення золатавалютных рэзерваў пры ўстойлівым перавышэнні яе прапановы над попытам на ўнутраным валютным рынку. Механізм прыняцця рашэнняў аб правядзенні Нацыянальным банкам аперацый па куплі і продажы замежнай валюты з'яўляецца фармалізаваным і рэгламентуецца правіламі курсавой палітыкі Нацыянальнага банка.